Нумерологичният хороскоп за ноември – Ginga-Horoscope
В твоята динамична лична година ноември е добър момент да прекарваш повече качествено време със себе си. Краят на годината е, преживял си много неща и преди да е настъпила празничната глъч е време да ги анализираш. Направи годишната си равносметка малко по-рано тази година, а декември нека е време за подаръци и празници! Дните на добри резултати и приходи през месеца са 1, 10, 19 и 28. Не предприемай резки промени особено на 7, 16 и 25.
В твоята спокойна, хармонична година е време за подранили подаръци и приходи. Възползвай се от стабилността и от възможностите да свършиш допълнителна работа, ако е в интелектуалната сфера ретроградният Меркурий ще ти помогне да изпипаш нещата. Дните на приходи са 9, 18 и 27. По-емоционалните ти дни са 1, 10, 19 и 28.
В твоята аналитична лична година е настъпил момент на приключване на нещо, най-вероятно на работен проект. Изпипай внимателно подробностите и се опитай да приключиш работата в срок, преди началото на следващия месец, за да не се проточат нещата. Ще имаш енергиен заряд да свършиш много работа. Някакви полезни промени ще можеш да направиш на 5, 14 и 23. Не се захващай с нещо напълно ново на 1, 10, 19 и 28.
В твоята емоционална лична година ще имаш месец, в който трябва да си предпазлив с това, което говориш или правиш и да се съобразяваш на първо място с другите. Заради излишъка от енергия и емоция това ще ти е много трудно. Проблемът е, че ако сгафиш това ще има сериозни последици. Дните, в които си по-балансиран и умерен, са 9, 18 и 27. Не насрочвай важни разговори, лични или професионални, на 7, 16 и 25.